

Támogatási szerződés


amely létrejött egyrészről 

Név:				Budapest Főváros XIV. Kerület Zugló Önkormányzata 
Székhely:			1145 Budapest, Pétervárad utca 2.
Adószám:			15735777-2-42
Statisztikai jelzőszám:	15735777-8411-321-01 
Képviselője:			Horváth Csaba polgármester megbízásából Rózsa András alpolgármester 
mint Támogató /a továbbiakban: Támogató/

másrészről:

Név/Cégnév:			
Székhely:             		 
Cégjegyzékszám: 		
Adószám:            		 
Képviselője:         		 
mint Kedvezményezett /a továbbiakban: Kedvezményezett/ 

együttes említésük esetén: 	Szerződő Felek

között az alábbi feltételekkel:

1./ Támogató …………-Ft, azaz ……….. forint vissza nem térítendő támogatást nyújt Kedvezményezett részére az üres háziorvosi/házi gyermekorvosi praxisok betöltése érdekében feladat-ellátási szerződést kötő felnőtt háziorvosi/házi gyermekorvosi szolgálatok működésének elindításához szükséges hozzájárulás biztosításáról szóló Budapest Főváros XIV. Kerület Zugló Önkormányzat Képviselő-testülete …/2022. (... ...) önkormányzati határozata 1. pontja alapján. 
 
Támogató a támogatást a … számú háziorvosi/házi gyermekorvosi körzet működésének elindításához kapcsolódó költségeire nyújtja, különösen a következőkre: szakmai anyagok, orvosi műszerek, informatikai és telekommunikációs eszközök, rendelő bútorok, munkaruházat beszerzésére, gépkocsi vétel és használat költségeire. A támogatás felhasználásának tervezett költségvetését a 4. melléklet tartalmazza. 

2./ A támogatást Kedvezményezett a támogatási szerződés mindkét fél általi aláírásától számított hat hónapig használhatja fel.

3./ A jelen szerződés alapján nyújtott támogatás csekély összegű támogatásnak minősül, amelyet kizárólag az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2013. december 18-i 1407/2013/EU bizottsági rendelet (HL L 352, 2013. 12.24. 1.o) (a továbbiakban: 1407/2013/EU bizottsági rendelet) szabályai alapján lehet nyújtani. Az 1407/2013/EU bizottsági rendelet 2. cikk (2) bekezdése szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján Magyarországon odaítélt csekély összegű támogatások bruttó támogatástartalma nem haladhatja meg a 200.000 eurónak, közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszeget, figyelembe véve az 1407/2013/EU bizottsági rendelet 3. cikkének (8) és (9) bekezdését is. [Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.] 

Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletnek (HL L 114., 2012.4.26., 8. o.) megfelelően nyújtott csekély összegű támogatással a 360/2012/EU bizottsági rendeletben meghatározott felső határig halmozható. Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással az 1407/2013/EU bizottsági rendelet 3. cikkének (2) bekezdésében meghatározott felső határig halmozható. 
A csekély összegű támogatás nem halmozható azonos támogatható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a támogatások halmozása túllépi bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget. 
A támogatottnak az 1407/2013/EU bizottsági rendelet 5. cikkének (1) bekezdése figyelembevételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról. A nyilatkozat mintát jelen támogatási szerződés 5. melléklete tartalmazza. 
A támogatott kijelenti, hogy – az 1407/2013/EU bizottsági rendelet 1. cikke (2) bekezdésének kivételével – a támogatást nem használja az 1407/2013/EU bizottsági rendelet 1. cikkének (1) bekezdésében meghatározott kivételek szerinti célokra, továbbá – az 1407/2013/EU bizottsági rendelet 3. cikk (2) bekezdésének megfelelően – közúti kereskedelmi árufuvarozás ellenszolgáltatás fejében történő végzése céljából teherszállító jármű vásárlására.
4./ Az igényelt támogatás a közpénzekből nyújtott támogatások átláthatóságáról szóló 2007. évi CLXXXI. tv. (Knyt) hatálya alá esik, ezért a támogatási kérelem érvényességének feltétele a Knyt 6. § (1) bekezdésében foglalt összeférhetetlenséggel és 8. § (1) bekezdésben foglalt érintettséggel kapcsolatos nyilatkozatnak, továbbá érintettség fennállása esetén az annak közzétételét kezdeményező kérelemnek a támogatási kérelemhez történő csatolása. A nyilatkozat a támogatási szerződés 1. mellékletét képezi.

5./ Kedvezményezett kijelenti, hogy
· halasztott hatályú vagy lejárt esedékességű köztartozása nincs
· az államháztartás alrendszereiből folyósított támogatásból eredő lejárt és ki nem egyenlített fizetési kötelezettsége nincs.
· nem áll felszámolás alatt.
Az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1) bekezdés (1a) pontja alapján a Kedvezményezett képviselője kijelenti, hogy a képviselete alatt működő szervezet a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül (6. melléklet).

Kedvezményezett hozzájárul ahhoz, hogy Támogató a nyilatkozat valóságtartalmának igazolását kérje közvetlenül az állami-, önkormányzati- illetőleg adóhatóságtól és a vámhatóságtól.

Kedvezményezett tudomásul veszi, hogy jelen támogatási szerződés közérdekből nyilvános, azt Támogató a közpénzekből nyújtott támogatások átláthatóságáról szóló 2007. évi CLXXXI. törvény végrehajtásáról szóló 67/2008. (III. 29.) Korm. rendelet 2. § előírásainak megfelelően közzéteszi.

6./ Támogató vállalja, hogy a támogatási összeget jelen támogatási szerződés mindkét fél általi aláírását követő 15 napon belül átutalja Kedvezményezett …….. Banknál vezetett …….. számú bankszámlaszámára.

Amennyiben Kedvezményezett bankszámlája megszűnik és/vagy újat nyit, köteles Támogatót arról 8 munkanapon belül értesíteni írásban megfelelő dokumentumokkal azt alátámasztani.

7./ A támogatás pénzforgalmának lebonyolítására kizárólag Kedvezményezettnek a 6./ pontban megnevezett pénzforgalmi jellegű bankszámlája szolgál. Kedvezményezett a 6./ pontban megnevezett bankszámlájára jelen szerződés megkötésének feltételeként az azonnali beszedési megbízás alkalmazásához szükséges felhatalmazó nyilatkozatnak jelen szerződés 2. mellékletét képező, a számlavezető bank által visszaigazolt eredeti példányát Támogatónak átadja.

8./ A Támogatási összegnek vagy annak egy részének más kedvezményezett részére támogatásként történő továbbadása nem megengedett.

9./ A Kedvezményezett köteles a támogatás összegét egyéb pénzeszközeitől elkülönítetten kezelni, illetőleg nyilvántartani, arra is figyelemmel, hogy a támogatás felhasználásáról Támogató megbízottjának megkeresésére naprakész információkkal tudjon szolgálni.

10./ A Támogató jogosult a támogatás felhasználását a támogatási időszak alatt ellenőrizni, ennek érdekében Kedvezményezettől az ellenőrzéshez szükséges adatokat, bizonylatokat bekérni, illetve a felhasználásról Kedvezményezettel előre írásban egyeztetett időpontban és módon helyszíni ellenőrzést tartani. 

11./ Kedvezményezett köteles a támogatási összeg felhasználásáról pénzügyi elszámolást készíteni a felhasználásra rendelkezésre álló időtartam utolsó napjától számított 30 napon belül. 
A pénzügyi elszámolás eljuttatása tértivevényes postai küldemény útján „Budapest Főváros XIV. Kerület Zuglói Polgármesteri Hivatal, Humánszolgáltatási Főosztály Intézményfelügyeleti Osztály, 1145 Budapest, Pétervárad utca 2.” címen lehetséges.
Határidőre nem, vagy nem megfelelően teljesített pénzügyi elszámolás esetén Támogató hiánypótlás keretében szerződésszerű teljesítésre hívja fel Kedvezményezettet egy alkalommal, 15 napos határidővel, tértivevényes postai küldemény útján. A határidő lejártával további hiánypótlásnak helye nincs, a szerződésszerű teljesítés elmulasztása az elszámolási kötelezettség megszegésének minősül.

12./ A pénzügyi elszámolási kötelezettség teljesítése a pénzügyi elszámolási összesítő nyilatkozat kitöltésével történik (7. melléklet), az alábbi kiegészítésekkel:

Az eszköz és készlet beszerzések, valamint a szolgáltatások esetén az elszámolás a támogatásból kifizetett záradékolt számlák és bizonylatok elkülönített könyvviteli nyilvántartása alapján készített kimutatással történik. A kimutatás alapja a záradékolt számlák, bizonylatok.
A kimutatást az alábbi szöveggel kell hitelesíteni: „A kimutatás az eredeti könyveléssel mindenben megegyezik”, és dátummal, a szervezet képviselőjének aláírásával, valamint pecséttel ellátni. 
A számviteli bizonylatok eredeti példányára az alábbi záradékot kell rávezetni: „Elszámolva Budapest Főváros XIV. Kerület Zugló Önkormányzata ……... iktatószámú szerződése terhére.” Ezen bizonylatokat nem szükséges a támogató részére megküldeni, azonban ellenőrzés során támogató kérheti, megtekintheti.

Ha a Kedvezményezett a pénzügyi elszámolás részét képező kiadások után Áfa- visszaigénylésre jogosult, akkor az elszámolásban csak az Áfával csökkentett /nettó/ összegek vehetők figyelembe. Kedvezményezett Áfa-nyilatkozata a támogatási szerződés 3. mellékletét képezi. 

13./ Amennyiben a támogatási összegnek vagy annak egy részének rendeltetés- és szerződésszerű felhasználása Kedvezményezettnek fel nem róható okból meghiúsul, arról Kedvezményezett köteles Támogatót „Budapest Főváros XIV. Kerület Zuglói Polgármesteri Hivatal, Humánszolgáltatási Főosztály Intézményfelügyeleti Osztály, 1145 Budapest, Pétervárad utca 2.” címen tértivevényes postai levélben értesíteni. Ugyanezen értesítésben Kedvezményezett Támogatóhoz felhasználási-, illetve határidő módosítási kérelmet nyújthat be. Amennyiben erre nem kerül sor, Kedvezményezett haladéktalanul köteles a támogatás összegét, illetve maradványát Támogató 11784009-15514004 számú számlaszámára befizetni.

14./ Kedvezményezett szerződésszegése esetén Támogató jogosult a szerződést azonnali hatállyal felmondani. Ebben az esetben Kedvezményezett köteles a jogtalanul igénybe vett támogatás összegét az átutalás napjától számított jegybanki alapkamat kétszeresének megfelelő mértékű késedelmi kamattal terhelten Támogató 11784009-15514004 számú számlájára a felmondást követően 15 napon belül visszafizetni. 
Amennyiben a Támogató a szerződést azért mondja fel, mert a Kedvezményezett az elszámolási kötelezettségének részben vagy egészében nem tett eleget, az elutasított, vagy részben elutasított elszámolás el nem fogadott részére eső összegét kell visszafizetnie.

Szerződésszegésnek minősül – különösen – a támogatás összegének a szerződésben foglaltaktól eltérő felhasználása, valótlan adatok, tények, körülmények közlése, az ellenőrzési kötelezettség akadályozása, illetőleg meghiúsítása, az elszámolási kötelezettség megszegése, illetve a felnőtt háziorvosi/házi gyermekorvosi feladatok ellátására vonatkozó megállapodás megszűnése annak aláírásától számított 2 éven belül a megállapodás 4.4.1 pont 2., 3. és 4. bekezdése, valamint a 4.4.2 pont 2., 3. és 4. bekezdése alapján.
 
15./ A Szerződő Feleknek a támogatáshoz kapcsolódó iratokat az odaítélést követő 10 évig meg kell őrizniük, és a támogatást nyújtó ilyen irányú felhívása esetén a támogatott köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.
16./ A Kedvezményezett jelen megállapodás aláírásával nyilatkozik, hogy a támogatási szerződés fennállása alatt tudomására jutott állam-, szolgálati- és üzleti titkot, nem nyilvános információkat és személyes adatokat megőrzi. A tevékenysége során ismertté vált olyan adatokról, tényekről illetéktelen szervnek vagy személynek tájékoztatást nem ad, amelyek kiszolgáltatása az állam, Budapest Főváros XIV. Kerület Zugló Önkormányzata, valamint a Budapest Főváros XIV. Kerület Zuglói Polgármesteri Hivatal, annak munkatársa, vagy harmadik személy számára jogellenesen hátrányos, vagy jogellenesen előnyös következményekkel járna.
17./ A Kedvezményezett tudomásul veszi, hogy Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelete alapján Önkormányzat - a személyes adatnak minősülő adatok kivételével - a honlapján közzéteszi a szerződés egyes adatait, valamint a Támogatási szerződést teljes terjedelmében.

18./ Jelen szerződésben nem szabályozott kérdésekben a Polgári Törvénykönyv rendelkezéseit, az államháztartás működéséről szóló jogszabályokat, és az 1407/2013/EU bizottsági rendelet, valamint a tárgyhoz kapcsolódó egyéb jogszabályok vonatkozó rendelkezéseit kell irányadónak tekinteni. 


A szerződést a Szerződő Felek elolvasták, értelmezték, és mint akaratukkal mindenben megegyezőt, jóváhagyólag írták alá.




	Budapest,
	  Budapest, 

	

	




	………………………………………………….
	……………………………………………….

	
	Budapest Főváros XIV. Kerület Zugló Önkormányzata

	Kedvezményezett
	Támogató 

	Képviseletében

	Képviseletében
Horváth Csaba polgármester megbízásából
Rózsa András alpolgármester





Pénzügyi ellenjegyzés:

Budapest, 



...………………………………………….


Mellékletek:	
		1. melléklet: összeférhetetlenségi nyilatkozat
2. melléklet: banki felhatalmazó nyilatkozat
3. melléklet: Áfa nyilatkozat
4. melléklet: költségvetési tervezet
5. melléklet: TVI nyilatkozat 
6. melléklet: átláthatósági nyilatkozat
7. melléklet: pénzügyi elszámolási összesítő nyilatkozat

